Kannaland Onsekerheid heers oor waterbeperkinge. - Kannaland
Drewan Baird, Munisipaliteit, Water
Dit is steed onduidelik of die waterbeperkinge wat die Kannaland Munisipaliteit in Januarie vanjaar afgekondig het nog vir Calitzdorp geld. Dit is nadat Die Burger op 4 Maart berig het dat die watertoevoer in die dorp normaal is.
Drewan Baird, die woordvoerder vir Kannaland Munisipaliteit het aan Die Burger gesê "pypbreuke het weens die werk aan die pompstasie in die dorp se stelsel voorgekom" en dat "anders as wat gerugte dit wil hê, is inwoners nie in dié tyd gerantsoeneer nie". Die verslag en Baird se kommentaar skep die indruk dat die waterbeperkinge nie meer geld vir Calitzdorp nie. Op navraag van Kannaland.com het Baird nie die opheffing van die beperkinge bevestig of ontken nie, maar gesê dat "wanneer mens 'n aanname maak, maak mens 'n gat uit jou en my ….".